**Nr. 25795/05.08.2024**

**REFERAT DE APROBARE**

**la proiectul de hotărâre** **privind acordarea titlului de Cetățean de Onoare al Județului Cluj – „Clujean de onoare” domnului Vasile Bogdan**

|  |
| --- |
| **Secțiunea 1 - Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit prevederilor art. 104, alin. (1), lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, „*Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă, respectiv procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare*”.  Prin statut, unitățile administrativ-teritoriale stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural, medical sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.  Clujul se numără printre județele României care beneficiază de o viaţă culturală, artistică, ştiinţifică şi sportivă extrem de bogată în reuşite şi performanţe. În decursul timpului, judeţul Cluj a dat ţării numeroase personalităţi reprezentative care au excelat în domeniile anterior menţionate și care au făcut cinste şi au promovat judeţul nostru pe plan naţional sau internaţional.  În acest sens, se distinge personalitatea domnului Vasile Bogdan, fost atlet de performanță, antrenor și cadru didactic universitar la Facultatea de Educație Fizică și Sport a Universității “Babeș-Bolyai“ din Cluj-Napoca.  Rezultatele obținute de domnul Vasile Bogdan pe parcursul carierei au contribuit la consolidarea poziției Clujului pe harta națională, europeană și internațională a sportului, domnia sa activând aidoma unui veritabil ambasador al Clujului și al sportului clujean.  Cartea de vizită a domniei sale este absolut impresionantă. Vasile Bogdan a urmat cursurile Liceului „Nicolae Bălcescu” Cluj, absolvind în promoția 1969, mai apoi cursurile Facultății de Educație Fizică Cluj, promoția 1972, respectiv ANEF București, promoția 1976.  Activitatea sportivă a domnului Vasile Bogdan este una emblematică, domnia sa deținând de 49 de ani recordul național la decatlon, datat 1975.  De asemenea, domnia sa deține un palmares remarcabil, obținând 10 titluri de campion național la decatlon, 6 titluri de campion balcanic, 11 titluri internaționale de „Grand Prix”, 3 participări la Campionatele Europene de Atletism, locul 4 la Campionatul European de Juniori, Leipzig 1968, locul 5 la Ziua Speranțelor Olimpice, Berlin 1968, locul 3 la Ziua Preolimpică de la München, 1971 ș.a.m.d..  Cariera sportivă a domnului Vasile Bogdan, derulată la un nivel înalt, a fost una deosebit de fructuoasă, domnia sa fiind deținătorul a patru recorduri naționale de juniori la decatlon, recordman absolut al României în proba de decatlon cu 7.860 de puncte, realizat în 1975, respectiv a corectat de 5 ori recordul național la decatlon.  Mai mult, domnul Vasile Bogdan a concurat pentru Liceul „Nicolae Bălcescu” între 1962 și 1969 și pentru Universitatea Cluj între 1969 și 1983. Domnia sa este posesorul a două diplome de merit acordate de Federația Română de Atletism și a apărut în Cartea Omagială a Federației Române de Atletism.  Activitatea profesională a domnului Vasile Bogdan este una la fel de remarcabilă. Domnia sa a fost antrenor la CSS Atletism Cluj între 1976-1991, conferențiar universitar din 1991 și, ulterior, profesor universitar, este doctor universitar, respectiv antrenor emerit din 1999.  Calitățile și aptitudinile domniei sale se remarcă și prin faptul că sportivii pe care i-a pregătit au obținut peste 60 de titluri de campioni naționali și alte 60 de medalii de argint și de bronz, peste 15 medalii balcanice și peste 20 în concursuri internaționale.  Domnia sa se evidențiază și ca antrenorul personal al atletei Eva Miklos, sportivă clasată între primele 50 ale lumii, maestră a sportului.  Domnul Vasile Bogdan a fost și decan al Facultății de Educație Fizică și Sport a Universității “Babeș-Bolyai“ din Cluj-Napoca.  Având în vedere vasta și extrem de complexa carieră a domnului Vasile Bogdan, precum și rezultatele de excepție și premiile obținute de către acesta – palmaresul sportiv al acestuia numărând peste 200 de medalii, considerăm a fi oportun ca aprecierea de care această personalitate trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. |
| * 1. **Cerinţe care reclamă oportunitatea actului administrativ:** |
| Domnul Vasile Bogdan a activat de-a lungul carierei sale ca un veritabil ambasador al județului Cluj și al sportului clujean, rezultatele excepționale obținute de către domnia sa consolidând poziția Clujului pe harta națională, europeană și internațională a sportului.  Cu o carte de vizită și un palmares absolut impresionante, domnul Vasile Bogdan și-a adus în mod substanțial contribuția la promovarea județului Cluj și a întregii Românii, fiind unul dintre cei mai mari atleți pe care țara noastră i-a avut și deținătorul celui mai vechi record național din atletismul masculin românesc.  Considerăm a fi oportun ca aprecierea de care această personalitate trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. |
| 1. **Schimbări preconizate:** |
|  |
| Nu este cazul |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Costurile aferente realizării însemnelor distinctive ce vor fi înmânate domnului Vasile Bogdan cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:** |
| * adresa Direcției Județene pentru Sport și Tineret Cluj, înregistrată la Consiliul Județean Cluj cu nr. 25795/20.06.2024, privind propunerea pentru acordarea titlului de Cetățean de Onoare al Județului Cluj domnului Vasile Bogdan; * adresa domnilor Ilie Gheorghe Florin, Administrator I Șef Complex Hotelier din cadrul Direcției Județene pentru Sport și Tineret Cluj și Ovidiu Blag, jurnalist, înregistrată la Consiliul Județean Cluj cu nr. 25945/21.06.2024, privind analizarea posibilității acordării titlului de Cetățean de Onoare al Județului Cluj domnului Vasile Bogdan. |

**INIȚIATOR,**

**PREȘEDINTE**

Alin Tișe

**PROIECT DE H O T Ă R Â R E**

**privind acordarea titlului de Cetățean de Onoare al Județului Cluj –**

**„Clujean de onoare” domnului Vasile Bogdan**

Consiliul Județean Cluj întrunit în ședință ordinară;

Având în vedere Proiectul de hotărâre înregistrat cu nr. ......... din …....... privind acordarea titlului de Cetățean de Onoare al Județului Cluj – „Clujean de onoare” domnului Vasile Bogdan, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 25795 din 05.08.2024, de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 32692/07.08.2024 şi Avizul cu nr……..... din ............. adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 104, alin. 1, lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Anexei nr. 7 la Hotărârea Consiliului Județean Cluj nr. 1/2022 privind aprobarea Statutului Județului Cluj, actualizat;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Se acordă titlul de Cetăţean de Onoare al Judeţului Cluj – „Clujean de onoare” domnului Vasile Bogdan.

**Art. 2.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcția Administrație și Relații Publice - Serviciul Relaţii Publice.

**Art. 3.** Prezenta hotărâre se comunică domnului Vasile Bogdan, Direcției Administrație și Relații Publice - Serviciul Relaţii Publice, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr…….... ...........din ……..............august 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au vota*

**INIȚIATOR,**

**PREȘEDINTE**

**ALIN TIȘE**

**Direcția Administrație și Relații Publice**

**Serviciul Relații Publice**

Nr. 25795 din 05.08.2024

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiectul de hotărâre privind acordarea titlului de Cetățean de Onoare al Județului Cluj – „Clujean de onoare” domnului Vasile Bogdan |
| ***Compartiment de resort:*** | Direcția Administrație și Relații Publice  Serviciul Relații Publice |
| ***Secțiunea 1 – Documentare și analiză:*** | |
| Pentru acest proiect de hotărâre sunt incidente următoarele acte normative:   * art. 104, alin. 1, lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * Anexa nr. 7 la Hotărârea Consiliului Județean Cluj nr. 1/2022 privind aprobarea Statutului Județului Cluj, actualizat; | |
| ***Secțiunea a 2-a -*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 2*** | |
| Potrivit prevederilor articolului 104 alin. 1, lit. e) și p) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, „*Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă, respectiv procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare*”.  Prin statut, unitățile administrativ-teritoriale stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.  Clujul se numără printre județele României care beneficiază de o viaţă culturală, artistică, ştiinţifică şi sportivă extrem de bogată în reuşite şi performanţe. În decursul timpului, judeţul Cluj a dat ţării numeroase personalităţi reprezentative care au excelat în domeniile anterior menţionate și care au făcut cinste şi au promovat judeţul nostru pe plan naţional sau internaţional.  În acest sens, se distinge personalitatea domnului Vasile Bogdan, fost atlet de performanță, antrenor și cadru didactic universitar la Facultatea de Educație Fizică și Sport a Universității “Babeș-Bolyai“ din Cluj-Napoca.  Rezultatele obținute de domnul Vasile Bogdan pe parcursul carierei au consolidat poziția Clujului pe harta națională, europeană și internațională a sportului, domnia sa activând aidoma unui veritabil ambasador al Clujului și al sportului clujean.  În acest sens, luând în considerare vasta și extrem de complexa carieră a domnului Vasile Bogdan, precum și rezultatele excepționale și premiile obținute de către acesta de-a lungul timpului, considerăm a fi oportun ca aprecierea de care această personalitate trebuie să se bucure din partea autorităţilor administraţiei judeţene şi a comunităţii întregului judeţ să se materializeze prin conferirea titlului de Cetăţean de Onoare al Judeţului – „Clujean de onoare”. | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului).* | |
| Costurile aferente realizării însemnelor distinctive ce vor fi înmânate domnului Vasile Bogdan cu prilejul ceremoniei de acordare a titlului de Cetățean de Onoare al Județului – „Clujean de onoare”, respectiv pentru organizarea ceremoniei publice de acordare a titlului de Cetățean de Onoare. | |
| ***Secțiunea a 4-a - Concluzii/propuneri: 4*** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de necesitate și oportunitate a actului administrativ | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director executiv | Ligia Cîineanu | 08.08.2024 |  |
| Verificat: Șef serviciu | Alin Iuga | 07.08.2024 |  |
| Elaborat: Consilier | Smaranda Tripon | 05.08.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Administrație și Relații Publice | 14.08.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |